न्यूयार्कः अमरीका के राष्ट्रपति डोनाल्ड ट्रंप रक्षा मंत्री जिम मैटिस के साथ जबरदस्त मतभेदों के कारण उन्हें हटाना चाहते हैं। द वाशिंगटन पोस्ट की एक रिपोर्ट में यह दावा किया गया है। व्हाइट हाउस के एक अधिकारी के हवाले से रिपोर्ट में कहा गया है कि मैटिस को हटाने की अटकलें अब पहले से काफी ज्यादा वास्तविक है। मशहूर खोजी पत्रकार बॉब वुडवर्ड की आगामी किताब ‘‘फियर : ट्रंप इन द व्हाइट हाउस’’ में खुलासों के बाद इन अटकलों को बल मिला है।